rejauldu/bengali-wikipedia huggingface dataset:
নিলুফার আনজুম পপি একজন বাংলাদেশী রাজনীতিবিদ। তিনি ময়মনসিংহ-৩ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রারম্ভিক জীবন ও শিক্ষা  নিলুফার আনজুম পপির জন্ম ও বেড়ে ওঠা গৌরীপুরের পাটবাজারে। তার পিতা মুক্তিযোদ্ধা মো. আবুল হাসিম ছিলেন ২নং গৌরীপুর ইউনিয়নের চেয়ারম্যান, গৌরীপুর মুক্তিযোদ্ধা সংসদ ও গৌরীপুর উপজেলা যুবলীগের প্রতিষ্ঠাতা সভাপতি। মাতা বিলকিস বেগম পেশায় শিক্ষক ছিলেন।  গৌরীপুর বালিকা উচ্চবিদ্যালয় থেকে মাধ্যমিকে উত্তীর্ণ হয়ে ময়মনসিংহের মুমিনুন্নিসা সরকারি মহিলা কলেজ থেকে উচ্চ মাধ্যমিক পরীক্ষা দেন পপি। এরপর ইডেন মহিলা কলেজ থেকে ইসলামের ইতিহাস ও সংস্কৃতি বিষয়ে স্নাতক ও স্নাতকোত্তর ডিগ্রী লাভ করে ধানমন্ডি ল' কলেজ থেকে আইনবিষয়ে স্নাতক সম্পন্ন করেন।   রাজনৈতিক জীবন   ৭ জানুয়ারি ২০২৪ সালে অনুষ্ঠিত দ্বাদশ জাতীয় সংসদ নির্বাচনে তিনি ময়মনসিংহ-৩ আসন থেকে নির্বাচনে অংশ নিয়ে জয়ী হন। তবে ঐ আসনে এক কেন্দ্রের অনিয়মের কারণে পুরো আসনের ফলাফল স্থগিত করা হয়। ১৩ জানুয়ারি ঐ কেন্দ্রে পুনরায় ভোটগ্রহণ করা হয় ও সেদিন রাতে ফলাফল প্রকাশ করা হয়।  ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।  ২০২৪ সালের ৫ আগস্ট আওয়ামী লীগ সরকারের পতনের পর ক্ষুব্ধ জনতা তার গ্রামের বাড়িতে অগ্নিসংযোগ করে। বর্তমানে নিলুফার আনজুম পপি পলাতক অবস্থায় আছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বাদশ জাতীয় সংসদ সদস্য
সোমেন্দ্র নাথ মিত্র (৩১ ডিসেম্বর ১৯৪১ - ৩০ জুলাই ২০২০), সোমেন মিত্র নামে পরিচিত, একজন ভারতীয় রাজনীতিবিদ। তিনি পশ্চিমবঙ্গ রাজ্যের ডায়মন্ড হারবার আসন থেকে ২০০৯ সালে তৃণমূল কংগ্রেসের প্রার্থী হিসাবে নির্বাচিত ১৫ তম লোকসভার সদস্য ছিলেন। তিনি ১৯৭২-২০০৬ সাল অবধি শিয়ালদহ থেকে পশ্চিমবঙ্গ আইনসভার সদস্য ছিলেন। তিনি ভারতীয় জাতীয় কংগ্রেসের রাজ্য ইউনিটের সভাপতি ছিলেন। ২০০৮ সালের জুলাইয়ে তিনি ভারতীয় জাতীয় কংগ্রেস ছেড়ে প্রগতিশীল ইন্দিরা কংগ্রেস নামে একটি নতুন দল গঠন করেন। ২০০৯ সালের অক্টোবরে তাঁর প্রতিষ্ঠিত রাজনৈতিক দল আনুষ্ঠানিকভাবে সর্বভারতীয় তৃণমূল কংগ্রেসে মিশে যায়। তিনি এমপি পদ থেকে পদত্যাগ করে, ২০১৪ সালের জানুয়ারিতে তিনি তার মূল দল কংগ্রেসে পুনরায় যোগদান করেছিলেন।Somen Mitra rejoins Congress thehindu.com. 21 January 2014. Retrieved 21 January 2014 তিনি ২২ সেপ্টেম্বর ২০১৮ সালে দ্বিতীয়বারের মতো পশ্চিমবঙ্গ প্রদেশ কংগ্রেস কমিটির সভাপতি হয়েছিলেন এবং ২০২০ সালের ৩০ জুলাই তাঁর মৃত্যুর পূর্ব পর্যন্ত দায়িত্ব পালন করেছেন।   তথ্যসূত্র   |-  |-   বহিঃসংযোগ    সোমেন মিত্র ওয়েবসাইট   সোমেন মিত্র -পলিটিক্যাল প্রোফাইল   লোকসভার ওয়েবসাইটে প্রোফাইল  বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৪৩-এ জন্ম বিষয়শ্রেণী:২০২০-এ মৃত্যু বিষয়শ্রেণী:পঞ্চদশ লোকসভার সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী
দালসিংসরাই () ভারতের বিহার রাজ্যের সমষ্টিপুর জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে দালসিংসরাই শহরের জনসংখ্যা হল ২০,১৮১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে দালসিংসরাই এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
মধ্যনগর উপজেলা বাংলাদেশের সুনামগঞ্জ জেলার অন্তর্গত একটি উপজেলা। সোমেশ্বরী নদীর তীরে গড়ে ওঠা মধ্যনগর উপজেলার আয়তন ২২২ বর্গকিলোমিটার। উপজেলার ৪টি ইউনিয়নে প্রায় দেড় লাখ মানুষ বসবাস করে। বাংলাদেশের দ্বিতীয় বৃহত্তম হাওর, তৃতীয় রামসার এলাকা টাঙ্গুয়ার হাওর মধ্যনগর উপজেলা বৃহত্তর বংশীকুন্ডায় অবস্থিত।  ইতিহাস  ১৯৭৪ সালে মধ্যনগর ইউনিয়ন, চামরদানী ইউনিয়ন, বংশীকুন্ডা উত্তর ইউনিয়ন ও বংশীকুন্ডা দক্ষিণ ইউনিয়ন নিয়ে মধ্যনগর থানা গঠিত হয়। থানার বংশীকুন্ডা উত্তর ইউনিয়ন থেকে ধর্মপাশা উপজেলা সদরের দূরত্ব  ছিল ৪০ কিলোমিটারের বেশি, অপরদিকে ধর্মপাশা উপজেলা সদর থেকে মধ্যনগরের দূরত্ব ২০ কিলোমিটার। যার ফলে শিক্ষা, চিকিৎসা, প্রশাসনিক সেবা নিতে মানুষের দুর্ভোগ হচ্ছিলো। ১৯৮৭ সালের মাঝামাঝি সময় থেকে মধ্যনগর থানাকে উপজেলায় উন্নীত করার জন্য প্রাথমিকভাবে কার্যক্রম শুরু হয়। এরপর এই দাবিতে বিভিন্ন সময়ে মধ্যনগর বাজারে অনশন, মানববন্ধন ও হরতালের মতো কর্মসূচিও পালন করা হয়। ২০০১ সালে প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) ৮৬তম বৈঠকে মধ্যনগর থানা এলাকার ৪টি ইউনিয়ন নিয়ে মধ্যনগর উপজেলা স্থাপনের সিদ্ধান্ত গৃহীত হয়। পরবর্তীতে নিকারের ৮৮তম সভায় এ সিদ্ধান্তটি বাতিল করা হয়েছিল। সর্বশেষ ২০২১ সালের ২৬ জুলাই নিকারের ১১৭তম সভায় মধ্যনগরকে পরিপূর্ণ উপজেলা করার সিদ্ধান্ত নেওয়া হয়।উপজেলা হলো ঈদগাঁও-ডাসার-মধ্যনগর। কালের কন্ঠ, ২৬ জুলাই, ২০২১। মধ্যনগর দেশের ৪৯৪তম উপজেলা।   অবস্থান ও আয়তন  এই উপজেলার উত্তরে ভারতের মেঘালয়, দক্ষিণে ধর্মপাশা উপজেলা, পূর্বে তাহিরপুর উপজেলা, পশ্চিমে নেত্রকোণা জেলার কলমাকান্দা উপজেলা অবস্থিত।   প্রশাসনিক এলাকা  মধ্যনগর উপজেলায় বর্তমানে  ৪টি ইউনিয়ন রয়েছে সম্পূর্ণ উপজেলার প্রশাসনিক কার্যক্রম মধ্যনগর থানার আওতাধীন ।  ইউনিয়নসমূহ  বংশীকুণ্ডা উত্তর ইউনিয়ন  বংশীকুণ্ডা দক্ষিণ ইউনিয়ন  চামরদানী ইউনিয়ন  মধ্যনগর ইউনিয়ন  শিক্ষা এই উপজেলায় শিক্ষার হার শতকরা ২৩.০২%। এখানে ৮৩টি প্রাথমিক বিদ্যালয়,০৩টি নিম্ন মাধ্যমিক ০৯টি মাধ্যমিক পর্যায়ের শিক্ষা প্রতিষ্ঠান ০৩টি দাখিল মাদ্রাসা ও ০১টি কলেজ রয়েছে।  কলেজ-  বংশীকুন্ডা কলেজ। (২০১৩ সালে প্রতিষ্ঠিত হয়)  উচ্চ মাধ্যমিক বিদ্যালয়-  মধ্যনগর বিপি হাইস্কুল এন্ড কলেজ।  লায়েছ ভূঁইয়া হাইস্কুল এন্ড কলেজ। মাধ্যমিক বিদ্যালয়-  গড়াকাটা আব্দুল খালেক মডেল উচ্চ বিদ্যালয়  বংশীকুন্ডা মমিন উচ্চ বিদ্যালয়।  মহিষখলা উচ্চ বিদ্যালয়।  ভোলাগঞ্জ সার্বজনীন উচ্চ বিদ্যালয়।  গলহা উচ্চ বিদ্যালয়।  একতা উচ্চ বিদ্যালয়।  চামারদানী হাইস্কুল।  মধ্যনগর বালিকা বিদ্যালয়। নিম্ন মাধ্যমিক-  বীরমুক্তিযোদ্ধা নুরুল ইসলাম নিম্ন মাধ্যমিক বিদ্যালয়(পাঠদান অনুমতি প্রাপ্ত)।  চাপাইতি সরকারী প্রাথমিক বিদ্যালয়(৮ম শ্রেণী পর্যন্ত)। পাঠশালা গার্লস একাডেমী(৮ম শ্রেণী পর্যন্ত স্থাপনের অনুমতি প্রাপ্ত)। দাখিল মাদ্রাসা-  মহিষখলা দাখিল মাদ্রাসা।  নোয়াগাও দাখিল মাদ্রাসা।  বলরামপুর দাখিল মাদ্রাসা।  অর্থনীতি এই উপজেলায় কৃষি জমির পরিমান ১৫ হাজার ৬০০ হেক্টর।  তথ্যসূত্র  বিষয়শ্রেণী:মধ্যনগর উপজেলা বিষয়শ্রেণী:২০২১-এ প্রতিষ্ঠিত বিষয়শ্রেণী:সুনামগঞ্জ জেলার উপজেলা
সুলতান মুরাদ মসজিদ ( ;  ;  উত্তর মেসিডোনিয়ার স্কপিয়েতে অবস্থিত অটোমান যুগের মসজিদ। এটি ১৫ শতকে সেন্ট জর্জের মঠের উপরে নির্মিত হয়েছিল যা ১৩৯২ সালে অটোমান সেনাপতি পাশা ইগিট বে স্কপিয়েকে ভুক ব্রাঙ্কোভিচের কাছ থেকে দখল করার সময় ধ্বংস হয়ে যায়।   ইতিহাস  বাম|থাম্ব|238x238পিক্সেল সুলতান মুরাদের দানকৃত অর্থে নির্মিত হয়েছিল। মসজিদটি ১৪৩৬ সালে নির্মিত হয়েছিল। বাম|থাম্ব| স্কপিয়ে, সুলতান মুরাত মসজিদ এবং ক্লক টাওয়ারের পোস্টকার্ড, ১৯৩৯ সুলতান মুরাত মসজিদ কমপ্লেক্স, স্কপিয়েতে একমাত্র সুলতান এনডাউমেন্ট, স্কপিয়ের পুরাতন বাজারের কেন্দ্রীয় অংশে একটি নিচু পাহাড়ের উপর দাঁড়িয়ে আছে। এটির অস্তিত্ব, ঘটনা ও পরিবর্তনের সময় এটি পুড়ে গেছে এবং বেশ কয়েকবার ক্ষতিগ্রস্ত হয়েছে যা প্রবেশদ্বারের উপরের তিনটি শিলালিপি উল্লেখ করে। প্রথমবার ছিল ১৫৩৭ সালের অগ্নিকাণ্ড, তারপরে এটি ১৫৩৯ সালে সুলতান সুলেমান দ্বারা পুনর্গঠিত হয়েছিল। দ্বিতীয়বার, এটি তাদের সামরিক নেতা পিকোলোমিনির নেতৃত্বে অস্ট্রিয়ান সেনাবাহিনী দ্বারা পুড়িয়ে দেওয়া হয়েছিল, যারা পুরো শহরটিকে আগুনে পুড়িয়ে দিয়েছিল । ২৩ বছর পর ১৭১১ সালে আহমেদ তৃতীয়ের ডিক্রির মাধ্যমে এটি পুনর্নবীকরণ করা হয়। ১৯১২ সালে পঞ্চম মুহাম্মদ-এর আদেশে মসজিদটি শেষবারের মতো মেরামতের কাজ করে।  এর স্থাপত্য বৈশিষ্ট্যের পরিপ্রেক্ষিতে, স্কপিয়ের বৃহত্তম মসজিদগুলির মধ্যে একটি হিসাবে, এটি বলকানে অটোমান ভবনের সবচেয়ে উল্লেখযোগ্য নমুনার অন্তর্ভুক্ত। এটির একটি বেসিলিকা স্থাপত্য ফর্ম রয়েছে এবং এটি একটি চারটি ছাদযুক্ত ছাদ দিয়ে আচ্ছাদিত। এটি উসমানীয় স্থাপত্যের প্রারম্ভিক কনস্টান্টিনোপল শৈলীর অনুরূপ। অভ্যন্তরটি তিনটি স্তম্ভের সারি সহ তিনটি নেভে বিভক্ত, যখন ছাদটি একটি সমতল কাঠের কফার্ড সিলিং দিয়ে তৈরি। মিহরাব, মিম্বার এবং মাহভিল ১৯১০ এর দশক থেকে।  দাগেস্তানের আলি পাশার তুর্বে সুলতান মুরাদ মসজিদের পূর্ব দিকের পাশে দাঁড়িয়ে আছে। এটিতে দুটি পাথরের সারকোফাগি রয়েছে, আলী পাশার স্ত্রী এবং কন্যার সমাধিস্থল। বিকি হানের তুর্বে মসজিদের দক্ষিণ পাশে দাঁড়িয়ে আছে। অভ্যন্তরে, শিলালিপি ছাড়া পাঁচটি সমাধি রয়েছে। এর বিশাল স্মৃতিস্তম্ভের সাথে, উত্তর মেসিডোনিয়ায় টিকে থাকা এই ধরনের স্থাপনার মধ্যে বিকি হানের টার্বে বৃহত্তম। দুটি টারবে ঘিরে একটি নেক্রোপলিস রয়েছে, যেখানে বেশ কয়েকটি কবর চিহ্নিত করা হয়েছে।  ক্লক টাওয়ারের পাশে একটি মালভূমিতে দাঁড়িয়ে আছে সুলতান মুরাদ মসজিদ। মসজিদের প্রধান স্থপতি ছিলেন দেবর হোসেন । স্কপিয়ে অগ্নিকাণ্ড এবং ভূমিকম্পের কারণে মসজিদটি বেশিরভাগই অক্ষত রয়ে গেছে।  সুলতান মুরাদ মসজিদটি আয়তাকার আকৃতির, একটি বারান্দা সহ চারটি স্তম্ভে সজ্জিত ক্যাপলেট রয়েছে, যা তোরণ দ্বারা সংযুক্ত।culture.org.mk   তথ্যসূত্র   বিষয়শ্রেণী:উত্তর মেসিডোনিয়ার উসমানীয় মসজিদ বিষয়শ্রেণী:উইকিউপাত্তে স্থানাঙ্ক আছে
সরকারি সুন্দরবন আদর্শ কলেজ বাংলাদেশের খুলনা জেলায় অবস্থিত একটি শিক্ষাপ্রতিষ্ঠান যা ১৯৬৯ সালে ০১ জুলাই প্রতিষ্ঠিত হয়। কলেজটিতে বর্তমানে যশোর শিক্ষা বোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাতকোত্তর পর্যায়ে শিক্ষা প্রদান করা হয়।  ইতিহাস খুলনা মহানগরীর আহসান আহমেদ সড়কের সিটি আইন কলেজ ক্যাম্পাসে ১৯৬৯ সালে সুন্দরবন আদর্শ মহাবিদ্যালয় নামে এই শিক্ষাপ্রতিষ্ঠানটি স্থাপিত হয়। কলেজটির প্রতিষ্ঠাকালীন প্রধান ছিলেন বাবু প্রমথ নাথ বিশ্বাস। ১৯৮১ সালে খানজাহান আলী সড়ক সংলগ্ন নিজস্ব জমিতে এর ক্যাম্পাস স্থানান্তরিত হয়। বর্তমানে এর ক্যাম্পাসের আয়তন ০.৭০ একর। ১৯৯১ সালের ২৫ নভেম্বর কলেজটিকে জাতীয়করণের ঘোষণা করা হয় এবং ১৯ আগস্ট ১৯৯৩ সালে জাতীয়করণ করা হয়।  ভবন ও শিক্ষা কার্যক্রম  প্রশাসনিক ও একাডেমিক কার্যক্রম পরিচালনার জন্য চারতলা ও তিন তলা বিশিষ্ট দু’টি একাডেমিক ভবন এবং তিন তলা বিশিষ্ট একটি প্রশাসনিক ভবন রয়েছে। একাদশ শ্রেণী থেকে স্নাতক পাশ সকল শ্রেণীতে কলা, ব্যবসায় শিক্ষা ও বিজ্ঞান কোর্স চালু রয়েছে।  তথ্যসূত্র    বহি:সংযোগ   বিষয়শ্রেণী:খুলনার বিশ্ববিদ্যালয় ও কলেজ বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়  বিষয়শ্রেণী:খুলনা বিভাগের শিক্ষাপ্রতিষ্ঠান
ছলিম উদ্দীন তরফদার (১৭ জুলাই ১৯৫০) বাংলাদেশী রাজনীতিবিদ এবং নওগাঁ-৩ আসনের সাবেক সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছিলেন।  জন্ম ও শিক্ষাজীবন মোঃ ছলিম উদ্দীন তরফদারের পৈতৃক বাড়ি নওগাঁ জেলার, মহাদেবপুর উপজেলার অন্তর্গত চেরাগপুর ইউনিয়নের আজিপুর গ্রামে। তিনি স্নাতক ডিগ্রি অর্জন করেছেন।  কর্মজীবন মো. ছলিম উদ্দীন তরফদার রাজনীতির সঙ্গে সক্রিয় ভাবে যুক্ত আছেন। তিনি পরপর অনেকবার চেরাগপুর ইউনিয়নের সফল চেয়ারম্যান নির্বাচিত হয়েছেন। ২০১৪ সালে স্বতন্ত্র প্রার্থী হিসেবে অংশগ্রহণ করেন এবং নৌকা প্রার্থী ড.আকরাম হোসেন চৌধুরীকে পরাজিত করেন। তিনি মহাদেবপুর উপজেলা আওয়ামীলীগের সভাপতি নির্বাচিত হন। পরবর্তিতে তিনি ২০১৮ সালে জাতীয় নির্বাচনে নৌকা প্রতীকে অংশগ্রহণ করেন, এবং দ্বিতীয় বারের মতো সংসদ সদস্য নির্বাচিত হন।  রাজনৈতিক জীবন  তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:১৯৬৮-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নওগাঁ জেলার ব্যক্তি
থাম্ব|ডান|আল আনবার প্রদেশ আল আনবার প্রদেশ () ইরাকের একটি প্রদেশ। আয়তনের দিক থেকে এটি ইরাকের বৃহত্তম প্রদেশ, কিন্তু এটি ইরাকের সবচেয়ে জনবিরল প্রদেশগুলির একটি। সৌদী আরব, সিরিয়া ও জর্দানের সাথে প্রদেশটির সীমান্ত আছে। আল আনবারের সংখ্যাগরিষ্ঠ মুসলিম সুন্নি আরব। আর রামাদি শহর প্রদেশটির রাজধানী।  ১৯৭৬ সালের আগে প্রদেশটি "রামাদি" নামে পরিচিত ছিল। ১৯৬২ সালের আগে এর নাম ছিল "দুলাইম"।   তথ্যসূত্র    আরও দেখুন   বিষয়শ্রেণী:ইরাকের প্রদেশ
সালমান সাগর জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে হজরতবাল বিধানসভা কেন্দ্রের প্রতিনিধিত্ব করছেন।   আরও দেখুন    ২০২৪ জম্মু ও কাশ্মীর বিধানসভা নির্বাচন  জম্মু ও কাশ্মীর বিধানসভা   তথ্যসূত্র   বিষয়শ্রেণী:শ্রীনগর জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
কোরবা () ভারতের ছত্তিসগড় রাজ্যের কোরবা জেলার একটি শহর ও পৌর কর্পোরেশনাধীন এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫২ মিটার (৮২৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কোরবা শহরের জনসংখ্যা হল ৩১৫,৬৯৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে কোরবা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
অর্থিমিতি () হল অর্থনৈতিক সম্পর্কের পরিসংখ্যানগত এবং গাণিতিক বিশ্লেষণ। M. Hashem Pesaran (1987). "Econometrics," The New Palgrave: A Dictionary of Economics, v. 2, p. 8 [pp. 8–22]. Reprinted in J. Eatwell et al., eds. (1990). Econometrics: The New Palgrave, p. 1 [pp. 1–34]. Abstract  (2008 revision by J. Geweke, J. Horowitz, and H. P. Pesaran). যা অর্থনৈতিক পূর্বাভাসের ভিত্তি হিসাবে কাজ করে। এই ধরনের তথ্য কখনও কখনও সরকার দ্বারা অর্থনৈতিক নীতি নির্ধারণ করতে এবং প্রাইভেট ব্যবসার দ্বারা মূল্য, অনুমান এবং উৎপাদনের সিদ্ধান্তে সহায়তা করার জন্য ব্যবহার করা হয়। এটি মূলত অর্থনীতিবিদদের দ্বারা অর্থনৈতিক ভেরিয়েবলের মধ্যে সম্পর্ক অধ্যয়নের জন্য ব্যবহৃত হয়।   তথ্যসূত্র
হ্যাংমিলা শাইজা (১৯ সেপ্টেম্বর ১৯২০ - ৩ আগস্ট ১৯৯৭) ছিলেন একজন ভারতীয় রাজনীতিবিদ যিনি মণিপুরের বিধানসভায় নির্বাচিত প্রথম মহিলা ছিলেন।  তিনি ১৯৯০ থেকে ১৯৯১ সাল পর্যন্ত উখরুল বিধানসভা আসনের প্রতিনিধিত্ব করেন। Elections and political dynamics, by A. Prafullokumar Singh; published 2009, by Mittal Publications  ১৯৮৪ সালে তার স্বামী মণিপুরের মুখ্যমন্ত্রী ইয়াংমাসো শাইজার হত্যাকাণ্ডের পর শাইজা প্রথম রাজনীতিতে জড়িত হন। Electoral Politics and Women: With a Special Reference to Manipur, India, by Th. Binarani Devi; published 2014, in the International Journal of Interdisciplinary and Multidisciplinary Studies; Vol 1, No.4, 68-74   তথ্যসূত্র   বিষয়শ্রেণী:১৯২০-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:জনতা দলের রাজনীতিবিদ বিষয়শ্রেণী:জনতা পার্টির রাজনীতিবিদ বিষয়শ্রেণী:মণিপুর বিধানসভার সদস্য ১৯৯০-১৯৯৫ বিষয়শ্রেণী:মণিপুরের রাজনীতিতে নারী বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ
thumb|.নেট মাইক্রো ফ্রেমওয়ার্ক এর লোগো সফটওয়্যার তৈরিতে ফ্রেমওয়ার্ক হল একটি সাহায্যকারী কাঠামো যার উপর নির্ভর করে অন্য সফটওয়্যার প্রজেটের তৈরি ও উন্নয়ন করা যায়। একটি ফ্রামওয়ার্কের মধ্যে সাপোর্ট প্রোগ্রাম, কোড লাইব্রেরী, স্ক্রিপটিং ল্যাংঙ্গুয়েজ, ও অন্যান্য সাহায্যকারী সফটওয়্যারের সমাবেশ থাকে যা একটি সফটওয়্যার প্রজেটের বিভিন্ন কম্পোনেন্টের ঊন্নয়ন ও সংযোজনের জন্য ব্যবহৃত হয়।  সফটওয়্যার উন্নয়নকে সুবিধাদানের জন্যই ফ্রেমওয়ার্ক তৈরি করা হয়। ফ্রেমওয়ার্ক একজন কম্পিউটার প্রোগ্রামার বা ডিজাইনারকে সফটওয়ার তৈরির খুঁটিনাটি অথচ শ্রমসাধ্য ও সময় সাপেক্ষ্য বিষয় গুলো তৈরি থেকে মুক্তি দেয়। এতে কম্পিউটার প্রোগ্রামার বা ডিজাইনার সফটওয়ারের বিভিন্ন চাহিদার দিকে বেশি আলোকপাত করতে পারেন। ফলে একজন প্রোগ্রামারের নিম্ন স্তরের প্রোগ্রামিং (Low Level Programming ) এর জন্য সময় ব্যয় করতে হয় না।  কম্পিউটার আপ্লিকেশন বাইরে ফ্রেমওয়ার্ককে কতগুলি পদ্ধতি এবং প্রযুক্তির সমাবেশ হিসাবে চিন্তা করা যেতে পারে যা কোন জটিল সমস্যা সমাধানের জন্য ব্যবহার করা হয়।  আরো দেখুন  স্প্রিং কাঠামো  তথ্যসূত্র  বহিঃসংযোগ   Software Frameworks: Resistance isn’t Futile  Approach to Software Framework Design  Applying Patterns and Frameworks to Develop Object-Oriented Communication Software  বিষয়শ্রেণী:কম্পিউটার প্রোগ্রামিং বিষয়শ্রেণী:সফটওয়্যার ফ্রেমওয়ার্ক বিষয়শ্রেণী:সফটওয়্যার আর্কিটেকচার
থাম্ব|বিভিন্ন ধরণের ডায়াপার ডায়াপার বা ন্যাপি হল এক ধরনের অন্তর্বাস যা পরিধানকারীকে টয়লেট ব্যবহার না করেই প্রস্রাব বা মলত্যাগ করতে দেয়। যখন ডায়াপার ভেজা বা নোংরা হয়ে যায়, তখন সেগুলি পরিবর্তন করতে হয়, সাধারণত একজন দ্বিতীয় ব্যক্তি যেমন পিতামাতা বা যত্নকারী তা করে। পর্যাপ্ত নিয়মিত ভিত্তিতে একটি ডায়াপার পরিবর্তন করতে ব্যর্থ হলে ডায়াপার পরিহিত অংশে ত্বকের চারপাশে সমস্যা হতে পারে।  ডায়াপার কাপড় বা সিন্থেটিক ডিসপোজেবল উপকরণ দিয়ে তৈরি। কাপড়ের ডায়াপারগুলি ফ্যাব্রিকের স্তরগুলি যেমন তুলা, শণ, বাঁশ, মাইক্রোফাইবার বা এমনকি প্লাস্টিকের তন্তু যেমন পিএলএ বা পিইউ দ্বারা গঠিত এবং একাধিকবার ধুয়ে এবং পুনরায় ব্যবহার করা যেতে পারে। ডিসপোজেবল ডায়াপারে শোষক রাসায়নিক থাকে এবং ব্যবহারের পরে ফেলে দিতে হয়।  ডায়াপারগুলি প্রাথমিকভাবে শিশুদের দ্বারা পরিধান করা হয়, যারা এখনও টয়লেট প্রশিক্ষিত নয় এবং যারা এখনও বিছানা ভিজিয়ে ফেলে। এগুলি প্রাপ্তবয়স্কদের দ্বারা নির্দিষ্ট পরিস্থিতিতে বা বিভিন্ন অবস্থার সাথে ব্যবহার করা হয়, যেমন অসংযম। প্রাপ্তবয়স্ক ব্যবহারকারীদের মধ্যে বার্ধক্য বয়সের ব্যক্তি, হাসপাতালে শয্যাশায়ী রোগী, নির্দিষ্ট ধরনের শারীরিক বা মানসিক অক্ষমতাযুক্ত ব্যক্তি এবং মহাকাশচারীর মতো চরম পরিস্থিতিতে কাজ করা ব্যক্তিরা অন্তর্ভুক্ত থাকতে পারে। শুকনো স্যুটের নিচে ডায়াপার পরাটা অস্বাভাবিক কিছু নয়।   ইতিহাস    তথ্যসূত্র   বিষয়শ্রেণী:স্বাস্থ্যবিধি বিষয়শ্রেণী:পরিবেশগত বিতর্কিত বিষয় বিষয়শ্রেণী:ব্যবহারের পরে পরিত্যাজ্য পণ্য বিষয়শ্রেণী:অন্তর্বাস বিষয়শ্রেণী:বাল্যকাল বিষয়শ্রেণী:ডায়াপার বিষয়শ্রেণী:পোশাক বিতর্ক বিষয়শ্রেণী:শিশুদের পোশাক বিষয়শ্রেণী:বাচ্চাদের পোশাক বিষয়শ্রেণী:বাচ্চার পরিচর্যা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ, WP:ENT অনুযায়ী।--যুদ্ধমন্ত্রী আলাপ ০৩:৩০, ২৫ সেপ্টেম্বর ২০১৪ (ইউটিসি) অর্চিতা স্পর্শিয়া   – (অপসারণের প্রস্তাবনা দেখুনলগ দেখুন) () উল্লেখযোগ্যতার অভাব Ibrahim Husain Meraj (আলাপ) ১৮:২৫, ১৪ সেপ্টেম্বর ২০১৪ (ইউটিসি) উইকিতে রাখার মতো উল্লেখযোগ্য নয়। বর্তমান অবস্থায় এই নিবন্ধ অপসারণ করা যেতে পারে। --মহীন রীয়াদ (আলাপ) ১৯:১১, ১৪ সেপ্টেম্বর ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সেভোলোদ জিনোভিয়োভিচ নেস্তাইকো বা নেস্তায়কো (    ; ৩০ জানুয়ারী ১৯৩০ Died Ukrainian children's writer Vsevolod Nestayko - media, Korrespondent (17 August 2014) – ১৬ আগস্ট ২০১৪  He died a famous children's writer Vsevolod Nestayko , Dyvys.info (16 August 2014) ) ছিলেন একজন আধুনিক ইউক্রেনীয় শিশুসাহিত্যিক। DIED Vsevolod Nestayko, Ukrayinska Pravda (17 August 2014) ইউক্রেনে তাকে দেশের সবচেয়ে সুপরিচিত এবং প্রিয় ইউক্রেনীয় শিশুসাহিত্যিক হিসেবে বিবেচনা করা হয়।   জীবনী  প্রথম বিশ্বযুদ্ধের সময় নেস্তাইকোর বাবা-মা ছিলেন যুদ্ধের দুই বিপরীত পক্ষে। তার বাবা ছিলেন একজন সিচ রাইফেলম্যান (প্রাক্তন অস্ট্রো-হাঙ্গেরিয়ান সেনাবাহিনীর) এবং পরে ইউক্রেনীয় গ্যালিসিয়ান সেনাবাহিনীর সদস্য; তার মা ছিলেন রুশ সাহিত্যের শিক্ষিকা এবং রাশিয়ান ইম্পেরিয়াল সেনাবাহিনীর নার্স।  ১৯৩৩ সালে তার বাবাকে এনকেভিডি হত্যা করে।  হলোদোমোর দুর্ভিক্ষ থেকে বাঁচতে নেস্তাইকো এবং তার মা কিয়েভে তার খালার কাছে চলে আসেন।  নেস্তাইকো তখন থেকে কিয়েভে থাকতেন এবং কাজ করতেন।   ১৯৪৭ সালে Vsevolod Nestayko (30.01.1930), The publishing house of Ivan Malkovych A-BA-BA-HA-LA-MA-HA শুরু করে ১৯৫২ সালে নেস্তাইকো কিয়েভের তারাস শেভচেঙ্কো জাতীয় বিশ্ববিদ্যালয়ের ভাষাতত্ত্ব অনুষদ থেকে স্নাতক ডিগ্রি লাভ করেন। এরপর তিনি "নিপ্রো", "পেরিউইঙ্কল" এবং "ইয়ুথ" ম্যাগাজিনে কাজ করেন।  এবং ১৯৫৬ থেকে ১৯৮৭ সাল পর্যন্ত নেস্তাইকো শিশুসাহিত্য পত্রিকা "রেইনবো"-এর প্রধান সম্পাদকের দায়িত্বে ছিলেন।  নেস্তাইকোর প্রথম বই "শুরকা ও শুরকো" ১৯৫৬ সালে প্রকাশিত হয়। তখন থেকে তাঁর মৃত্যু পর্যন্ত তাঁর প্রায় ৩০টি গল্প, রূপকথা, উপন্যাস এবং নাটক প্রকাশিত হয়েছিল।  তাঁর বইগুলি বিশ্বের বিশটি ভাষায় অনূদিত হয়েছে, যার মধ্যে রয়েছে ইংরেজি, জার্মান, ফরাসি, স্প্যানিশ, রুশ, আরবি, বাংলা, হাঙ্গেরীয়, রোমানীয়, বুলগেরীয় এবং স্লোভাক।  নেস্তাইকোর ভাসিউকিভকা থেকে টোরেডোরসের চলচ্চিত্রায়িত রূপটি মিউনিখে (১৯৬৮ সালে) আন্তর্জাতিক উৎসবে গ্র্যান্ড-প্রিক্স এবং সিডনিতে (১৯৬৯ সালে) প্রধান পুরস্কার জিতেছিল।  ফ্রড 'এফ"-এর চলচ্চিত্রায়িত রূপটি কিয়েভে (১৯৮৪ সালে) অল-সোভিয়েত ইউনিয়ন চলচ্চিত্র উৎসবে এবং ১৯৮৫ সালে বুলগেরিয়ায় গ্যাব্রোভো চলচ্চিত্র উৎসবে পুরস্কৃত হয়েছিল।  নেস্তাইকোর কাজ ইউক্রেনের স্কুল পাঠ্যক্রমের অন্তর্ভুক্ত।   ২০১০ সালে ভিক্টর ইউশচেঙ্কো তাকে পঞ্চম শ্রেণীর অর্ডার অফ প্রিন্স ইয়ারোস্লাভ দ্য ওয়াইজ পদক প্রদান করেন।  ২০১৫ সালের ৩০শে জানুয়ারী গুগল একটি গুগল ডুডলের মাধ্যমে তার ৮৫তম জন্মদিন উদযাপন করে।    তথ্যসূত্র   বিষয়শ্রেণী:সোভিয়েত পুরুষ লেখক বিষয়শ্রেণী:২০১৪-এ মৃত্যু বিষয়শ্রেণী:১৯৩০-এ জন্ম
ডান|থাম্ব|400x400পিক্সেল|অষ্টাদশ লোকসভায় দলীয়ভাবে আসন বণ্টন এটি ১৮তম লোকসভার সদস্যদের একটি তালিকা যা রাজ্য এবং কেন্দ্রশাসিত অঞ্চলগুলি থেকে তারা নির্বাচিত হয়েছে। এই সংসদ সদস্যরা ২০২৪ সালের এপ্রিল-মেতে অনুষ্ঠিত ভারতীয় সাধারণ নির্বাচনে নির্বাচিত হন।      আন্দামান ও নিকোবর দ্বীপপুঞ্জ   থাম্ব|200x200px প্রধান দল:      No. লোকসভা কেন্দ্র নাম দল 1 আন্দামান ও নিকোবর দ্বীপপুঞ্জ  বিষ্ণু পদ রায়ভারতীয় জনতা পার্টি   আরো দেখুন   ভারতের সংসদের উচ্চকক্ষ রাজ্যসভার বর্তমান সদস্যদের তালিকা  লোকসভার নির্বাচনী এলাকার তালিকা  সংসদ সদস্য, লোকসভা  ষোড়শ লোকসভার সদস্যদের তালিকা   তথ্যসূত্র   * বিষয়শ্রেণী:ভারতে বর্তমান পদস্ত কর্মকর্তাদের তালিকা ১৮ ভারত *
thumb|300px|right|ডেন্টাল ব্রেসিসের প্রয়োগ ডেন্টাল ব্রেস () যা অর্থোডোন্টিক ব্রেস (orthodontic braces) বা সাধারণভাবে ব্রেস (braces) নামেও পরিচিত। এটি একটি ডিভাইস যা দাঁতের পাটি উপরে নিচে সামঞ্জস্যপূর্ণ করতে ব্যবহৃত হয়। সামঞ্জস্যপূর্ণ দাঁতের পাটি বিন্যাসের ফলে নিখুত ও সুবিধাজনক ভাবে কোনোকিছু কামড়ে ধরতে যাদের সমস্যা হয়, তাদের চিকিৎসার জন্যই মূলত ডেন্টাল ব্রেস ব্যবহৃত হয়। যে ধরনের কামড়গুলোর ব্রেসের মাধ্যমে ঠিক করা হয় সেগুলোকে বলা হয় ম্যালোক্লশন, যেমন: আন্ডারবাইট, ওভারবাইট, ক্রস বাইট, এবং ওপেন বাইট। সাধারণত শিশু-কিশোরদের ক্ষেত্রে ব্রেস ব্যবহার করা হলেও প্রাপ্তবয়স্করাও ডেন্টাল ব্রেস ব্যবহার করতে পারেন। দাঁতের চিকিৎসার জন্যে এটি একটি জনপ্রিয় ও কার্যকরী পদ্ধতি হলেও অনেকেই আছেন যাঁরা এই পদ্ধতি অনুসরণ করতে চান না। কারন অনেক ক্ষেত্রে এটি দাঁতের ও মুখবিবরে বিরক্তি ও ব্যথার কারন হয়ে দাঁড়ায়।  বিষয়শ্রেণী:দন্তচিকিৎসা
রয় লি রে (জন্ম ১৬ জুলাই, ১৯৩৯) ওহিও সিনেটের একজন সদস্য ছিলেন, ১৯৮৭ থেকে ২০০১ সাল পর্যন্ত তিনি ২৭তম জেলায় দায়িত্ব পালন করেছিলেন। তার জেলা আকরনের কিছু অংশ জুড়ে ছিল। ২০০১ সালে তিনি পদত্যাগ করেন এবং কেভিন কফলিন তার স্থলাভিষিক্ত হন। রয় ১৯৮০ থেকে ১৯৮৩ সাল পর্যন্ত আকরনের মেয়র হিসেবে দায়িত্ব পালন করেছেন।  রে সফলভাবে ওহাইওর সীল পরিবর্তনের জন্য উদ্যোগ নিয়েছিলেন।   তথ্যসূত্র    বহিঃসংযোগ  U of Akron Archives: Roy L. Ray  Roy Ray leaves CSU for University of Akron Hidden Agendas: Roy Ray  বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি
কয়াপাট হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম।   ভূগোল  কয়াপাটের অক্ষাংশ ও দ্রাঘিমাংশ হল যথাক্রমে ।                                                 জনপরিসংখ্যান  ২০১১ সালের জনগণনার তথ্য অনুযায়ী, কয়াপাটের মোট জনসংখ্যা ৩,৩৫১। এর মধ্যে ১,৭৩৭ জন (৫২ শতাংশ) পুরুষ এবং ১,৬১৪ জন (৪৮ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৩৪০। কয়াপাটের মোট সাক্ষর জনসংখ্যা ২,৫৭৮ (অন্যূন ছয় বছর বয়সী জনসংখ্যার ৮৫.৬২ শতাংশ)।   সংস্কৃতি  ১৮০৭ সালে স্থানীয় মন্ডল পরিবার কর্তৃক প্রতিষ্ঠিত শ্রীধর মন্দিরটির কথা ডেভিড জে. ম্যাককাশন উল্লেখ করেছেন। এই নবরত্ন নবরত্ন মন্দিরটি পরিমাপে সাড়ে ১৫ বর্গফুট এবং খাঁজকাটা শিখর ও তিনটি খিলানযুক্ত প্রবেশপথ বিশিষ্ট। মন্দিরের সম্মুখভাগে মৃৎফলকের উপর দেবদেবীর মূর্তি, রাজসভার দৃশ্য, পশুপাখি ও লতাপাতার অলংকরণ উৎকীর্ণ রয়েছে। কয়াপাটে আরও একটি পঞ্চরত্ন মন্দির বিদ্যমান। এই মন্দিরটিতেও খাঁজকাটা শিখর, তিনটি খিলানযুক্ত প্রবেশদ্বার ও সম্মুখভাগের মৃৎফলকে কারুকার্য লক্ষিত হয়।নরেন্দ্রনাথ ভট্টাচার্য, সম্পাদনা: দেবলা মিত্র, হুগলি জেলার পুরাকীর্তি, প্রত্নতত্ত্ব অধিকার (তথ্য ও সংস্কৃতি বিভাগ), পশ্চিমবঙ্গ সরকার, ১৯৯৩ সংস্করণ, পৃ. ৪৬-৪৭ এছাড়া তিনি এই গ্রামে অবস্থিত এবং টেরাকোটার অলংকরণ সমৃদ্ধ একটি পঞ্চরত্ন মন্দিরের কথাও উল্লেখ করেছেন।McCutchion, David J., Late Mediaeval Temples of Bengal, first published 1972, reprinted 2017, pages 46, 52. The Asiatic Society, Kolkata,    কয়াপাট চিত্রকক্ষ    তথ্যসূত্র   বিষয়শ্রেণী:হুগলি জেলার গ্রাম